टाइम8,कक्राझार, आगष्ट 28: बिसाइख’थिखौ लानानै राजखान्थियारी मुलाम्फानि थाखाय बि टि आर गोरोबथानि सायाव ओंथि गोयै बिबुंथि होनायखौ गोथौयै दुखु मोन्नाय फोरमायदों बि टि आर गोरोबथानि गुबुन सासे सागानगिरि आरो इउनाइटेड पिपुलस पार्टि लिबारियेल सुंदयै इउ पि पि एल दोलोनि आफादगिरि प्रमद बर’आ। गोलाव बोसोर आखायाव हाथियार लानानै मोन्थायनि थाखाय नांबोनाय एन डि एफ बिनि गासै हान्जाफोरजों लोगोसे एबसु आरो इउ बि पिआ थांनाय 27 जानुवारी खालाराव भारत सोरखारजों गोजोन सावरायलायना बि टि आर गोरोबथा खालामबाय आरो बर’फोरा बि टि आर गोरोबथानि गेजेरजों गोजौ थाखोनि सोलोंथायारि फसंथान, आबादारि फसंथान आरो मिरु सोरखारनिफ्राय थोंजों रांखान्थियारी मदत आरो गोबां खाबुफोरखौ मोनफुंनो खाबु मोनबाय। बेफोरजों लोगोसे बर’फोरनि गेजेराव हाथियारनि जेंनाखौ फोजोबस्रांनो हाबाय। बिनिफ्राइ आरो बेसेबां गोजोन्थाव गोरोबथा जाबावनांगौ होन्नानै सोंथि खालामो इउ पि पि एल दोलोनि आफादगिरि प्रमद बर’आ।